Yevgeniy Safonov. Yevgeniy Aleksandrovich Safonov (; 1977-yil 6-iyul, Toshkent) – oʻzbekistonlik sobiq professional futbolchi, darvozabon pozitsiyasida oʻynagan. Futbolchilik faoliyati. Yevgeniy faoliyatini Doʻstlik klubi tarkibida, Oʻzbekiston chempionatida boshlagan. 1996-yilda „Doʻstlik“ jamoasi tarkibida debyut qilgan. 1999-yilda Samarqandga koʻchib oʻtgan, lekin u yerda uzoq vaqt qolmadi va Yaroslavl Shinnik jamoasi oʻtgan. Yevgeniy Rossiya birinchi diviziondagi debyutini 2000-yilning 1-noyabrida 39-turda Sankt-Peterburgning „Lokomotiv“ klubiga (1:0) qarshi oʻyinda oʻtkazgan. Shinnik jamoasi keyingi yili birinchi oʻrinni egallagan va Premyer-ligaga yoʻllanma olgan. Mavsum davomida Safonov 11 ta oʻyin oʻtkazib, 6 ta gol oʻtkazib yuborgan. 2003-yilgi mavsumda esa 14 ta oʻyin oʻtkazib, 12 ta gol oʻtkazib yuborgan. 2004-yilgi mavsumda Yevropa musobaqalarida debyut qilgan. 2004-yilgi mavsum davomida 14 ta oʻyin oʻtkazib, 16 ta gol oʻtkazib yuborgan. 2005-yilda ligada 27 ta oʻyin oʻtkazib, 27 ta gol oʻtkazib yuborgan. 2006-yilda 7 ta oʻyin oʻtkazib, 18 ta gol oʻtkazib yuborgan. 2007-yilda „Ural“ tarkibida birinchi divizionda, 2008-yilda Ryazan jamoasi tarkibida ikkinchi divizionda oʻynagan. 2008-yilda Qozogʻistonning Megasport klubi safiga oʻtgan. Yevgeniy faoliyatining soʻngida Samarqandning „Dinamo“ klubida oʻynagan va 2011-yilgi mavsumdan soʻng faoliyatini yakunlagan. Statistika. "Statistikaga Premyer-liga kubogi 3-turida oʻtkazib yuborilgan oʻyinlar va gollar kiritilmagan (-2)" Milliy terma jamoa. Safonov Oʻzbekiston milliy terma jamoasi safida 1999-yilda debyut qilgan. U 2004-yilgi Osiyo Kubogi uchun Oʻzbekiston terma jamoasiga qoʻshilgan va 3 ta oʻyinda maydonga tushgan. U xalqaro faoliyatini 2006-yilda yakunlagan va jami 25 ta oʻyin qayd etgan.